**ការសម្ភាសន៍របស់លោកយាយប៉ុកអូន**

អ្នកដែលគេសំភាសន៍ឈ្មោះគង់ ដានី អ្នកដែលត្រូវគេសំភាសន៍ឈ្មោះ ប៉ុក អូន

**ការសង្ខេបរបស់លោកយាយប៉ុកអូន**

លោកយាយប៉ុក អូនមានអាយុ៨៣ឆ្នាំ

លោកយាយប៉ុក អូនមានទីលំនៅបច្ចុប្បន្ននៅក្នុងភូមិទន្លេបាទី ឃុំក្រាំងធ្នង់ ស្រុកបាទី ខេត្តតាកែវ

លោកយាយ ប៉ុក អូនគាត់មិនបានប្រាប់ថាគាត់មានកូនទេ

លោកយាយប៉ុក អូន បានរៀបអាពាហ៍ពិពាហ៍មុនសម័យសង្គ្រាមទៅទៀតហើយស្វាមីគាត់បានស្លាប់ចោលគាត់ហើយសព្វថ្ងៃគាត់រស់នៅតែម្នាក់ឯង។

ក: ខ្ញុំឈ្មោះគង់ដានីហើយបានអនុញ្ញាតពីលោកយាយដើម្បីសម្ភាសន៍ទាក់ទងប្រវត្តិរបស់លោកយាយលោកយាយឈ្មោះអីដែរលោកយាយ?

ខ៖ឈ្មោះយាយអូន។

ក៖ឈ្មោះពេញលោកយាយឈ្មោះពេញអីទេអូន?

ខ៖ប៉ុកអូន។

ក៖ប៉ុក អូន។

ខ៖ចា៎ហើយលោកយាយដឹងខ្ញុំសម្ភាសនេះវាធ្វើនៅថ្ងៃទី 8 ខែ8ឆ្នាំ 2018 ហើយនៅឃុំឃុំអីគេលោកយាយ?

ខ៖ឃុំក្រាំងធ្នង់។

ក៖ឃុំក្រាំងធ្នង់ស្រុកបាទីខេត្តតាកែវ?ខ៖ចា៎!!ក៖ចា៎ហើយលោកយាយឈ្មោះអីគេដែរឈ្មោះលោកយាយម្ដងទៀត?

ខ៖យាយអូន ប៉ុកអូន ។

ក៖ប៉ុកអូន?ខ៖ចា៎!!ក៖ហើយលោកយាយមានឪពុកម្តាយឈ្មោះអីដែរលោកយាយ?

ខ៖ឪពុកម្តាយរបស់ខ្ញុំឈ្មោះតាប៉ុកនិងកូន!!

ក៖តាប៉ុក?ខ៖ចា៎!!ក៖អីទៀតប៉ុកលោកយាយ?

ខ៖អត់ស្គាល់គាត់។

ក៖អត់ស្គាល់ត្រកូលគាត់ទេ?

ខ៖ចា៎គាត់ស្លាប់។

ក៖ចា៎ហើយលោកយាយម្ដាយឈ្មោះអីដែរលោកយាយ?

ខ៖ឈ្មោះយាយអ៊ុក។

ក៖យាយអ៊ុក ហើយអត់ ស្គាល់ត្រកូលដែរ?

ខ៖ចា៎អត់ស្គាល់ទេកូន។

ក៖លោកយាយឥឡូវមានអាយុប៉ុន្មានឆ្នាំហើយ?

ខ៖ខ្ញុំជាង 80 ហើយកូន។

ក៖ 80ឆ្នាំហើយ !!

ខ៖83 83។

ក៖ ចា៎ហើយលោកយាយលោកយាយមានអាយុ 80ឆ្នាំ?ខ៖ចា៎!!ក៖ហើយទីកំណើតលោកយាយនៅឯណាដែរ ស្រុកកំណើតលោកយាយ?

ខ៖ស្រុកកំណើតខ្ញុំអត់ស្គាល់ទៀតហើយខ្ញុំមិនស្គាល់ស្រុកកំណើតទេភ្លេចភ្លាំង។

ក៖លោកយាយកើតនៅណាទៅវិញ?

ខ៖ភ្លេចភ្លាំងភ្លេចអីអស់ហើយ កើតបែបកើតនៅក្នុងស្រុកហ្និងហើយកូនទំនង។

ក៖ហ្ហ៎លោកយាយកើតនៅក្នុងភូមិក្រាំងធ្នង់ស្រុកបាទីខេត្តតាកែវ ?

ខ៖ចា៎ប៉ុន្តែដល់ពេលជំនាន់អាពតចេះតែរសាត់ទៅណាកូនណាស់!!ក៖ចា៎!!ខ៖ចេះតែរសាត់រសាត់ទៅរសាត់មក អស់ពីលំនៅទៅ!!

ក៖ចា៎ពេលជំនាន់ប៉ុលពតលោកយាយក៏នៅស្រុកហ្នឹងដែរ?

ខ៖ជំនាន់ប៉ុលពតខ្ញុំនៅខេត្តកណ្ដាល ខេត្តកណ្ដាលអាហ្នឹងចេះតែដើររាវណាស់ទេហ្នឹងរាវរកកន្លែងសុខ។

ក៖ចា៎ លោកយាយមានបងប្អូនប៉ុន្មាននាក់ដែរ?

ខ៖ខ្ញុំអត់ទេកូន។

ក៖លោកយាយអត់មានបងប្អូន?ខ៖ចា៎!!ក៖លោកយាយមានតែម្នាក់ឯង?

ខ៖ចា៎មានតែម្នាក់ឯងហ្នឹង។

ក៖លោកយាយមានបងប្អូនជីដូនមួយអីទេ?

ខ៖ហ៊ីជីដូនមួយក៏ឆ្ងាយពីគ្នាវាពិបាកនិយាយមែនតែម្តង ស្លាប់អស់ហើយកូន។

ក៖អត់ទេ លោកយាយចាំឈ្មោះគាត់ទេ?

ខ៖ចាំ ឈ្មោះតាឡៅមួយ ហើយបងប្អូនគាត់ទៀតបងប្អូនតាឡៅឈ្មោះតាលឹម១ តែប៉ុណ្ណឹងទេ។

ក៖តែ 2 នាក់ទេ?ខ៖ចា៎!!ក៖ឪពុកលោកយាយ!!

ខ៖ឈ្មោះតាប៉ុក។

ក៖ឪពុកលោកយាយមានបងប្អូន?

ខ៖អត់ដឹងទេខ្ញុំ។

ក៖អត់ដឹងទេ!!លោកយាយរៀបអាពាហ៍ពិពាហ៍នៅឆ្នាំណាដែរលោកយាយ?

ខ៖អត់ស្គាល់ឆ្នាំទេកូន។

ក៖ចឹងលោកយាយ!!

ខ៖អត់ដឹង។

ក៖លោកយាយរៀបអាពាហ៍ពិពាហ៍លោកយាយអត់ដឹងទេតែលោកយាយចាំទេថាលោកយាយមានអាយុប៉ុន្មានឆ្នាំ?

ខ៖មិនដឹងវង្វេងវង្វន់អស់ហើយកូន។

ក៖នៅពេលដែលលោកយាយរៀបការហ្នឹងលោកយាយមានអាយុប៉ុន្មានឆ្នាំ?

ខ៖មិនដឹងមិនស្គាល់។

ក៖អត់ចាំ។ខ៖ច៎ា!!ក៖ចុះស្វាមីលោកយាយឈ្មោះអីដែរ?

ខ៖ឈ្មោះតាហិនប៉ុន្តែគាត់ស្លាប់យូរហើយអង្វែងហើយកូនណាស់!!

ក៖ចា៎!!ហើយលោកយាយអត់មានកូនទេ?

ខ៖ចា៎អត់ទេកូននៅតែឯងកូនណាស់!!

ក៖អញ្ចឹងខ្ញុំចង់សួរលោកយាយពីជំនាន់មុនជំនាន់ប៉ុលពតលោកយាយកាលពីនៅក្មេងណាស់ ចា៎លោកយាយមានអនុស្សាវរីយ៍អីជាមួយនឹងប៉ាម៉ាក់លោកយាយ លោកយាយបាននៅជាមួយប៉ាម៉ាក់លោកយាយទេ?

ខ៖បាននៅតើ តែគាត់ស្លាប់ហើយកូនអើយ!!

ក៖អត់ទេកាលពីរលោកយាយនៅក្មេង?

ខ៖នៅក្មេងនៅទូច។

ក៖ចា៎លោកយាយមានបទពិសោធអីឧទាហរណ៍ថាគាត់ចូលចិត្តពិសារអីអីអញ្ចឹង?

ខ៖គាត់ចូលចិត្តកាលហ្នឹងគាត់ ខ្ញុំនៅជាមួយគាត់គាត់នឿយណាស់!!លំបាករកព្រឹកខ្វះល្ងាចកូនកំសត់ណាស់ មកដល់ខ្ញុំទៀតរឹតតែកំសត់ទៀតមិនដឹងយ៉ាងម៉េចទេ។

ក៖ចុះម៉ាក់លោកយាយគាត់ធ្វើអីដែរកាលពេលលោកយាយនៅពីក្មេង?

ខ៖ម៉ាក់គាត់ជញ្ជៀតដើររកក្តាមអីអ៊ីចឹងទៅកូនណាស់!!

ក៖ចុះឪពុក?

ខ៖ឪពុកខ្ញុំគាត់ គាត់គាសគល់គាសអី ស៊ីឈ្នួលគេគេពឹងណាស់ គេវាស់កង់ឲ្យគាស់គល់ហើយជីវភាពក៏អន់ខ្សោយរហូតអាពត។

ក៖ចា៎មានអីទៀតលោកយាយ មានអ្វីដែលលោកយាយចង់និយាយពីកាលជំនាន់លោកយាយនៅពីក្មេងអ៊ីចឹងណាស់លោកយាយនិយាយមក?

ខ៖ខ្ញុំជញ្ជៀតត្រីដែរដើរជញ្ជៀតត្រីរកក្តាមតិចតួចហ្និងបានក៏បានមិនបានក៏ចេះតែខំរកទៅកូនណាស់ យកមកហ្នឹងក៏ដូចថាម៉ែខ្ញុំគាត់ស្លរគាត់ដាំអីអំបិលជាមួយននោងជាមួយអីហ្នឹងចែកគ្នាហូបទៅណាស់ក្មួយណាស់ ចា៎ពិបាកណាស់រកធ្វើអីមិនកើតធ្វើអីមិនកើតឪពុកម្ដាយណាស់ !!ហើយខ្ញុំហ្នឹងនៅតូចហ្និងចេះតែនឿយហត់ រកជញ្ជៀតលំបាកមែនទែនកូន សំពត់ស្លៀកមិនដែលមានល្អស្លៀកល្អទេ ដែលតែកន្ទបៗហ្នឹងចងក្បិនហ្នឹងតើ ហើយអត់មានបងប្អូនឆ្វែកឆ្វាកអីច្រើនទេយ៉ាប់ណាស់កូន មិនដូចជាជំនាន់ឥឡូវហ្នឹងទេកូន យាយក៏យ៉ាប់ទៀតយ៉ាប់ទៀតតែគ្រាន់តែថាបានស្រុកសុខសប្បាយ អរគុណកូនប៉ុណ្ណឹងហើយ!!

ក៖ហ្ហ៎ចុះលោកយាយពេលដែលលោកយាយធំឡើងណាស់លោកយាយក៏នៅស្រុកបាទីហ្និងដែរ?ខ៖ចា៎!!ក៖និយាយរួមលោកយាយកើតនៅហ្នឹងអីនៅហ្នឹងរហូតមកដល់អាយុប៉ុណ្ណឹងក៏នៅហ្នឹងដែរ?

ខ៖ប៉ុន្តែកាលជំនាន់ប៉ុលពតហ្និងគេចេះតែជម្លៀសៗទៅខេត្តកណ្តាលទៅណាស់ដល់អ៊ីចឹងទៅចេះតែដើររកកន្លែងសុខទៅទីណារស់នៅទីហ្នឹង ហើយដល់អ៊ីចឹងចឹងមកខ្ញុំក៏រសាត់អញ្ចឹងៗ ស្រុកគេអ៊ីចឹងមក ខ្ញុំក៏ដើរសុំគេអ៊ីចឹងមកកូន!!!

ក៖ចា៎អញ្ចឹងកាលនៅក្មេងលោកយាយបានចូលសាលារៀនទេ?

ខ៖អត់ទេកូនអត់ទេ។

ក៖តាំងពីតូចមក?

ខ៖ចា៎ចា៎អត់ទេ។

ក៖អញ្ចឹងលោកយាយធ្វើការរហូត?

ខ៖ចា៎ធ្វើការ អត់ស្គាល់សាលាផងកន្លែងណាទេ។

ក៖ចុះពេលជំនាន់ប៉ុលពតហ្និងលោកយាយមានអាយុប៉ុន្មានដែរ?

ខ៖ខ្ញុំកាលហ្នឹងដូចអាយុប្រហែលជា 30 អីប៉ុន្មានទេ!!៣០ហើយប៉ុន្តែ៣០ក្រាស់បន្តិចហើយកូនណាស់។

ក៖ចា៎អញ្ចឹងលោកយាយទាន់ជំនាន់ទាន់ជំនាន់លន់នល់ទេ?

ខ៖ហ៊ីជំនាន់ណាក៏យាយអត់ដឹងដែរព្រោះភ័យភ័យវាច្រើនសារណាស់ណាស់អញ្ចឹងហើយមិនបានគិតយ៉ាងម៉េចយ៉ាងម៉េច!!ដឹងតែថាខ្លួនទីពឹងខ្លួនអោយតែបានសុខ។

ក៖ចុះជំនាន់ប៉ុលពតលោកយាយជួបហេតុការណ៍អីកើតឡើងក្នុងជីវិតយាយលោកយាយទេ?ក្នុងជំនាន់ប៉ុលពតណាស់?

ខ៖នៅជំនាន់ប៉ុលពតពិបាកណាស់កូនពិបាកទាំងការហូបចុកពិបាកនឹងកន្លែងដេកនៅគេប្រើយើងគ្រប់បែបយ៉ាងណាស់កូនណាស់!!!ក៖ ចា៎!!ខ៖ចា៎ បានថាយ៉ាប់។

ក៖ពេលជំនាន់ប៉ុលពតគេជម្លៀសលោកយាយទៅខេត្តកណ្ដាល?

ខ៖ចា៎ជម្លៀសទៅលើគ្រប់ហ្នឹងកូន ខ្ញុំទៅរកសុំឡាន វាលុយ!!

ក៖ចង់និយាយថានៅពេលដែលជំនាន់ប៉ុលពតគេប្រើលោកយាយធ្វើអីកាលជំនាន់ហ្នឹង?

ខ៖ប្រើតាំងពីបាយទឹកតាំងពីស្ទូងតាំងពីដាំពោតដាំឪឡឹកសព្វបែបយ៉ាងហើយគេដូចថាបាយទឹកអីមិនបានពេញលេញ!!ទៅជាបបរទៅជាអីឯណាខាប់ខាប់ហ្នឹងគេទុកឲ្យហើយកាលហ្នឹងដូចថាពីតូចដោយតូចទៅកូនណាស់!!ក៖ ចា៎!!ខ៖ ហើយដល់យើងហ្នឹងកម្លាំងបានមិនបានហ្នឹងគេអោយកំលាំងទីពីរទីបីអីអញ្ចឹងទៅខ្សោយទៅវាហុតតែទឹកអញ្ចឹងទៅលំបាកណាស់កូនយ៉ាប់ណាស់!!

ក៖ចុះលោកយាយពេលជំនាន់ប៉ុលពតហ្និងលោកយាយដែលឃើញគេសម្លាប់មនុស្សនៅនឹងមុខលោកយាយទេ?

ខ៖គេបំរុងយកខ្ញុំទៅសម្លាប់ដែរប៉ុន្មានដងដែរប៉ុន្តែខ្ញុំដូចជាមានធម៌សប្បុរសគេអាណិតមេត្តាលែងត្រឡប់មកវិញ!!

ក៖ចា៎ក្នុងជំនាន់នោះលោកយាយមានដែលធ្វើអីខុសពីច្បាប់ពួកគេទេ?

ខ៖មិនហ៊ានធ្វើទេចា៎!!

ក៖ចុះលោកយាយបានឃើញអ្នកដែលគេធ្វើខុសគេយកធ្វើអីគេយកមនុស្សដែលធ្វើខុសនោះទៅណាទេ?

ខ៖ទេមិនបានជួបសោះកូនមិនបានជួបទេ!!!

ក៖ចង់និយាយថាលោកយាយអត់មានកូនអត់មានអីទេហើយកាលជំនាន់ប៉ុលពតលោកយាយគឺគេជម្លៀសទៅខេត្តកណ្តាលហើយឥឡូវមកជីវិតបច្ចុប្បន្នលោកយាយរស់នៅហ្នឹង នៅស្រុកទន្លេបាទីហ្និង?ខ៖ចា៎!!ក៖ហើយលោកយាយធ្វើអីដែរ?

ខ៖ខ្ញុំកាលនៅកន្លែងនេះខ្ញុំដើររើសកំប៉ុងតាមក្បែរមាត់ទឹកហ្និងលក់អេតចាយ ហើយដល់ខ្ញុំងងឹតភ្នែកបកភ្នែកជើងស្ពឹកក៏ដើរសុំគេទៅណាស់កូនណាស់!!

ក៖ចា៎លោកយាយមានបងប្អូនជីដូនមួយនៅស្រុកហ្នឹងទេ?

ខ៖មានមានដែលថាមានពីរនាក់ហ្នឹងណាស្លាប់អស់ហើយ។

ក៖ហ្ហ៎គាត់ស្លាប់អស់ហើយ!!ខ៖ចា៎!!ក៖កូនក៏លោកយាយអត់មានដែរ?

ខ៖ចា៎អត់មានទេ។

ក៖នៅស្រុកនេះលោកយាយមានអ្នកស្គាល់ដោយសារលោកយាយនៅទីនេះយូរហើយ!!ខ៖ចា៎!!ក៖លោកយាយគិតថានៅពេលជំនាន់ប៉ុលពតណាស់ លោកយាយគិតថាពួកគេបានផ្ដល់អាហារអោយលោកយាយហូបបានគ្រប់គ្រាន់ទេ?

ខ៖មិនគ្រប់ទេកូន អត់គ្រប់ទេ!!

ក៖លោកយាយដោយសារខ្ញុំដឹងថាជីវិតរបស់លោកយាយឯកោតាំងពីក្មេងមក!!ខ៖ចា៎ចា៎!!ក៖ចា៎អញ្ចឹងលោកយាយញ៉ុមសុំសួរមួយតើតាំងពីក្មេងមក ពីក្មេងមកលោកយាយចូលចិត្តលេងល្បែងអីគេដែរ ធម្មតាក្មេងក្មេងជំនាន់ហ្នឹង?

ខ៖អត់អត់ចេះផង អត់អត់ចេះលេងតែម្តង។

ក៖ដូចជាលោតអន្ទាក់ ដូចជាល្បែងក្មេងៗលេងណាស់?

ខ៖ចា៎អត់អាលីង!!

ក៖ ចា៎លោកយាយអត់ចេះលេងលោតអន្ទាក់ទេ?

ខ៖ញ៉ុមអត់ចេះលេងទេ។

ក៖អញ្ចឹងពីក្មេងលោកយាយចូលចិត្តលេងអីគេ?

ខ៖ឥឡូវនេះ?

ក៖ពីក្មេង។

ខ៖ពីក្មេងអត់ចេះទេអត់ចេះតែម្តងអត់អាលីង!!អាចាប់កូនក្លែងយ៉ាងម៉េចក៏មិនចេះថានិយាយរួមអោយតែល្បែងគឺខ្ញុំអត់ចេះទេកូនកម្លាំងមិនបានលោតអន្ទាក់នឹងគេ កម្លាំងមិនបានរត់នឹងគេណាស់ ជីវភាពវាអន់ខ្សោយវាអត់កម្លាំងទៅណាស់។

ក៖លោកយាយមានមិត្តភក្តិណាដែលលោកយាយស្រឡាញ់រាប់អានគ្នាទេពីក្មេង?

ខ៖អត់អត់ទេអត់អាលីង ចឹងបាននិយាយណាស់ ថាឪជីវិតខ្ញុំអើយមិនដែលមានមិត្តភក្តិមិនដែលមានញាតិសន្តានណាដែលមានអោយពេញលេញជីវភាពគេគ្រប់គ្រាន់ពេញលេញខ្ញុំអត់សោះខ្ញុំទឹកភ្នែកណាស់កូន!!ក៖ចា៎!!ខ៖ខ្ញុំទឹកភ្នែកដល់តែមកឥឡូវនេះខ្ញុំដើររើសកំប៉ុងកូនណាស់ដើររើសតាមផ្លូវតាមសាលាអីហ្នឹងយកទៅលក់ទៅទិញ ស្រូវទៅណាស់កូនទិញស្រូវ!!ក៖ចា៎!!ខ៖ហើយគេអ្នកធ្វើស្រូវគេអ្នកមានស្រែនោះគេមិនមែនឲ្យយើងអាល្អទេ គេបោសបាតគេលក់ទៅណាស់!!ក៖ចា៎!!ខ៖គេបោសបាតអោយយើងលើកថ្លឹងទៅ បានថាយ៉ាប់ណាស់មួយជាតិនេះស្គាល់តែពីក្រស្គាល់តែពីអត់មិនដឹងថាវាយ៉ាងម៉េចបានខ្ញុំខំជិតហ្នឹងៗដើររើសកំប៉ុងហ្នឹង ហើយខំធ្វើបុណ្យនឹងគេអីបន្តិចបន្តួចហ្និងទៅបាយមួយវែកអីហ្នឹងគេទៅវត្តថ្ងៃសីលក៏ដោយ ទៅគេអង្កៀសលុយតាមនេះហ្នឹងណាស់កូនណាស់តាម ចា៎តាមផ្លូវតាមអីហ្នឹងចេះតែដាក់ ៤០០ ៥០០ ៤០០ ៥០០ អីហ្នឹងកូន។

ក៖លោកយាយដោយសារលោកយាយមានបទពិសោធអ្វីដែលធ្វើឲ្យលោកយាយដែលធ្វើឲ្យមានភាពសប្បាយរីករាយរំភើបជាមួយនឹងឪពុកម្ដាយលោកយាយទេ?

ខ៖ហ៊ីដូចជាគ្មានសោះតែម្តង ម្ដាយក៏ក្រឪពុុកក៏ក្រម្ល៉ោះហើយត្រង់គាត់អត់ដែរ មិនបានរីករាយជាមួយនឹងកូនចៅទេ!!កូនៗហ្នឹងក៏មិនសូវបានរីករាយជាមួយនឹងគាត់ទៀតមកពីកាលហ្នឹងអត់ចេះរកទទួលទានរាងរាងខ្លួនកាលដែលចេះរកហើយណាស់ ហើយកាលដែលយើងមិនទាន់ចេះរកគាត់ចិញ្ចឹមយើង។

ក៖ចា៎!!លោកយាយមានតែម្នាក់ឯងទេអត់មានប្អូនអត់មានបងទេ?ខ៖ ចា៎ចា៎!!ក៖ ហើយមិត្តភក្តិលោកយាយក៏អត់មានដែរ?

ខ៖ចា៎អត់ទេអត់មានទេកូន។

ក៖បងប្អូនជីដូនមួយលោកយាយស្លាប់ហើយស្លាប់អស់ហើយ?

ខ៖ស្លាប់អស់ហើយ។

ក៖ចុះឥឡូវអ្នកជិតខាងលោកយាយ គាត់?

ខ៖អ្នកជិតអ្នកជិតគេរក គេរកស៊ីគគ្រឹគគ្រេងកម្លាំងគេបានយើងចាស់អញ្ចឹង មានគេមានទៅគេក៏បានមានចឹងទៅហុចយាយដែរហ្ន​ឹងណាស់កូន!!

ក៖ចា៎ឃើញយើងអត់ឃើញយើងអីអញ្ចឹងគេអោយ  ឲ្យយើងហូបគេអោយយើងបាយយកជាសំលរអីហ្នឹងណាស់!!ក៖ចា៎!!ខ៖គេអ្នកគួរសម។

ក៖ខ្ញុំសុំបកទៅជំនាន់ប៉ុលពតបន្តិចដោយសារលោកយាយនៅគេជម្លៀសលោកយាយនៅជំនាន់ប៉ុល ពតហ្នឹងគេជម្លៀសលោកយាយទៅខេត្តកណ្ដាលហើយលោកយាយអត់បានធ្វើអីមានបញ្ហាទេតើលោកយាយមានអារម្មណ៍យ៉ាងម៉េចដែរនៅពេលដែលគេជំនាន់ប៉ុលពតពេលដែលគេនាំលោកយាយទៅជម្លៀសទៅទីនោះណាស់?

ខ៖អារម្មណ៍ភ័យខ្លាចគ្រាប់ផ្លោងគ្រាប់បែកពីលើកប៉ាល់ហោះបាញ់តែម្តងកូន កប៉ាល់ហោះវាធ្វើព្រ៊ឺតៗៗទៅណាស់កូ​នណាស់!!ហើយទម្លាក់មកផិិិញៗចុះមក!!

ក៖លោកយាយជួបស្វាមីលោកយាយដោយរបៀបណា?

ខ៖ជួបក៏កំសត់ទៀតកូនហើយគាត់ក៏អត់ដែរ!!ក៖ចា៎!!ខ៖ហើយគាត់នៅខេត្តកណ្តាលដែរណាស់កូន។

ក៖ចឹងបានន័យថាលោកយាយជួបស្វាមីលោកយាយនៅក្នុងអំឡុងសង្គ្រាមជំនាន់ប៉ុលពតឬក៏បញ្ចប់ប៉ុល ពត?

ខ៖គាត់ប្តីខ្ញុំហេ៎?ក៖ចា៎!!ខ៖គាត់អត់ស្លាប់ទេកូន គាត់ស្លាប់មុនប៉ុល ពតកើតឡើង។

ក៖អញ្ចឹងបានន័យថានៅពេលដែលក្នុងជំនាន់ប៉ុលពតគេជម្លៀសលោកយាយនិងស្វាមីលោកយាយទៅជាមួយគ្នាឬក៏បែកពីគ្នា?

ខ៖ទៅជាមួយគ្នា។

ក៖ហើយគេឲ្យលោកយាយនៅជាមួយគ្នាធម្មតាដូចជាប្ដីប្រពន្ធធម្មតា!!

ខ៖ ចា៎ តែដោយឡែកទេកូន ខ្លះទៅធ្វើការអញ្ចេះទៅខ្លះធ្វើការឯណោះឯណេះទៅណាស់ណាស់កូន។

ក៖ចា៎អញ្ចឹងស្វាមីលោកយាយគាត់ធ្វើអីដែរពេលជំនាន់មុនជំនាន់ប៉ុលពតណាស់?

ខ៖គាត់បួស។

ក៖ចា៎គាត់បួសហើយគាត់ធ្វើអីទៀតទេលោកយាយ?

ខ៖គាត់បួសហ្នឹងហើយហើយទៅ។

ក៖ក្រែងគាត់សឹកហី?

ខ៖សឹកសឹកសឹកគាត់សឹក។

ក៖ចា៎  ហ្នឹងហើយអោយគាត់បួសបួសមកមកយកលោកយាយអត់កើតទេមែនទេ?

ខ៖ចា៎ហ្នឹងហើយគាត់សឹក។

ក៖សឹកហើយបន្ទាប់ពីសឹកហើយគាត់មករៀបការជាមួយលោកយាយ?ខ៖ចា៎!!ក៖ហើយការហើយបន្ទាប់មកលោកយាយនៅស្រុកបាទីឬក៏នៅខេត្តកណ្ដាល?

ខ៖នៅស្រុកបាទីប៉ុន្តែដល់គេជម្លៀសទៅទៅនៅទីនោះ។

ក៖ចា៎ទៅនៅទីនោះ!!មុនប៉ុលពតលោកយាយប្រកបមុខរបរអីជាមួយនឹងស្វាមីលោកយាយ?

ខ៖ស៊ីឈ្នួលដើរឡើងកាប់ស្លឹកដេរលក់កាប់ស្លឹកត្នោតអញ្ចេះៗណាស់!!!

ក៖លោកយាយមានបទពិសោធន៍អី្វជាមួយនឹងលោកតាពេលជំនាន់មុនប៉ុល ពតណាស់?

ខ៖មុនប៉ុល ពត?ក៖ចា៎!!ខ៖មុនប៉ុល ពតអត់មានបទពិសោធន៍អីមួយទេឃើញតែចេះឃើញតែគេថាហ្ហ៎កើតខ្មែរក្រហមកើតអីហ្នឹងអញ្ចឹងទៅ យាយអត់ដឹងថាខ្មែរក្រហមនិងទេអីអាម៉េច ចេះតែនៅស្ងៀមមិនហ៊ានមាត់កអីទេខ្លាចខុសច្រើន ព្រោះយើងតែខុសទៅខ្លាចយកវ៉ៃចោល ។

ក៖ចា៎ចង់និយាយថាអញ្ចេះពេលមុនជំនាន់ប៉ុលពតលោកតាលោកយាយហ្និងណាស់មានអនុស្សាវរីយ៍អីជាមួយគ្នាដូចជានាំគ្នាទៅលេងដើរលេងនៅបុណ្យចូលឆ្នាំឬក៏ទៅឯណាអីចឹងទៅណាស់?

ខ៖អត់ទេកូនអត់អត់រលីងស្អាតម៉ង។

ក៖អត់មានបទពិសោធន៍អីអនុស្សាវរីយ៍អីជាមួយគ្នាទេ?

ខ៖អត់រលីងអត់តែម្តងគឺធ្វើការល្អិតល្អន់ស្មោះត្រង់ជាមួយគ្នាជាជាង!! វេទនាអ៊ីចឹងតែម្តងណាស់!!អត់មានរីករាយសប្បាយក្នុងចិត្តអី បទពិសោធន៍អីឯណា ចង់លេងសើចអីថាអញ្ចេះអញ្ចុះ អត់ កូនអើយអត់ បានថាមនុស្សខ្ញុំនេះស្ទើរឆ្កួតស្ទើរជាខុសគេតែម្តង។

ក៖ចា៎ ចឹងបានន័យថាជីវិតរបស់លោកយាយតាំងពីពេលកើតមករហូតដល់មានស្វាមីរហូតដល់ជំនាន់ប៉ុលពតរហូតមកដល់បច្ចុប្បន្នលោកយាយអត់មានអនុស្សាវរីយ៍អីណាមើលទៅដែលធ្វើអោយជីវិតលោកយាយរីករាយសោះតែម្ដង?

ខ៖ចា៎ !!ស្អាតម៉ងណាស់។

ក៖អញ្ចឹងលោកយាយបច្ចុប្បន្នលោកយាយអត់មានកូនចៅនៅក្បែរទេ?ខ៖ចា៎ចា៎!!ក៖លោកយាយដើរ!!

ខ៖ដើរជញ្ជៀតដើរកាត់ស្លឹកដេរអីអញ្ចេះអញ្ចុះអីទៅណាស់កូនណាស់កាប់អុសកាប់អីពីព្រៃលើមកលក់ទៅ!!

ក៖ចា៎!!ចុះរាល់ថ្ងៃលោកយាយ ចុះរាល់ថ្ងៃលោកយាយចេញពីផ្ទះម៉ោងប៉ុន្មានដែរមកដល់ទីនេះដើម្បីសុំ?

ខ៖ចេញពីផ្ទះ តាមដូចថាតាមយើងចំនាំពេលម៉ោងដូចដូចថាឡានពេលម៉ោងប៉ុន្មានដែលគាត់មកលេងដែលគាត់ត្រូវចេញទៅវិញយើងចំណាំពេលហ្នឹងទៅឡានចេញទៅយើងសុំតាមឡានទៅណាស់កូនណាស់។

ក៖ចា៎លោកយាយ។

ខ៖តែខ្ញុំអត់ហ៊ានចុះ  ទេស្ពឹកជើងងងឹតភ្នែកទាល់តែឡើងឡានឡើងមកទើបបានហ៊ានសុំគេណាស់អូន!!ហ្នឹងអញ្ចឹង!!ហើយអ្នកណាទៅហ៊ានចុះដើរខ្លើសៗទៅគេចុះទៅគេបានទៅណាស់ ដល់តែពេលមកអញ្ចឹងឡើងឡានឡើងឡានហើយបានខ្ញុំសុំគេ ជួនក៏អត់សូវជួនក៏បានទៅ!!ជួនគេថាខ្ញុំចែកគេខាងក្រោមនោះអស់ហើយ។

ក៖ចា៎លោកយាយ លោកយាយញ៉ុមសុំបកទៅជំនាន់ប៉ុលពតតិចណាស់ដោយសារស្វាមីលោកយាយនឹងលោកយាយបានជម្លៀសទៅខេត្តកណ្តាលដូចគ្នា លោកតាដែលមកសួរសុខទុក្ខលោកយាយរឺក៏លួចអីផ្ដល់អាហារអោយលោកយាយដែលរឺទេ?

ខ៖អត់អត់ទេអត់ទេ។

ក៖អញ្ចឹងគាត់នៅតែគាត់លោកយាយនៅតែលោកយាយ!!ខ៖ចា៎!!ក៖ខ្ញុំសួរឆ្ងល់លោកយាយអត់ដែលឃើញគេយកមនុស្សទៅសម្លាប់សោះតែម្តង?

ខ៖អត់ទេអត់សោះតែម្តង ខ្លាចម៉ង។

ក៖អត់ដែលឃើញគេយកទៅសម្លាប់នៅមុខលោកយាយទេ?

ខ៖ចា៎អត់តែម្តង!!

ក៖ហើយគេមានធ្វើបាបប្រជាជនខ្មែរទេនៅជំនាន់ហ្នឹង កាលពេលជំនាន់ប៉ុល ពតហ្នឹងណាស់?

ខ៖មើលទេ គេធ្វើបាបក៏គេអត់អោយយើងដឹងគេបាត់បាត់។

ក៖ចា៎ហើយលោកយាយចាំឈ្មោះអ្នកដែលគេកាត់ របៀបដូចថា ជំនាន់ប៉ុលពតហ្នឹងគេមានឈ្មោះអង្គភាពគេអីចឹងណាស់?ខ៖ចា៎!!ក៖លោកយាយចាំទេ?

ខ៖មិនបានចាំទេ អង្គភាពគេដែរ!!

ក៖លោកយាយអាចនិយាយអំពីអ្វីដែលបទពិសោធន៍របស់លោកយាយមានពីរអំពីជីវិតរបស់លោកយាយអាចប្រាប់ញ៉ុមអាចប្រាប់មកទាំងអស់មក?

ខ៖ចា៎ចា៎អស់ហើយកូនយាយអត់មានអីតទៅទៀតទេ។

ក៖តាំងពីយាយតាំងពីក្មេងរហូតមកទល់ឥឡូវមានច្រើនណាស់ជីវិតលោកយាយ!!

ខ៖ច្រើនមានតើ!!

ក៖ចា៎លោកយាយអាចរៀបរាប់។

ខ៖ភ្លេចកូនភ្លេច ខ្ញុំចេះតែនឹកយប្រាប់ក្មេងស្រកក្រោយតែវាមិនជឿយើងទេ។

ក៖លោកយាយអាចប្រាប់ខ្ញុំជឿ។

ខ៖វាភ្លេចវាភ្លាំងវាមិនសូវជាម៉ត់ចត់ទេកូនមិនបាច់និយាយតែម្តងទៅ។

ក៖អត់ទេខ្ញុំចង់ស្ដាប់ដោយសារខ្ញុំដឹងថាដោយសារវ៉ៃលោកយាយច្រើនអញ្ចឹងជីវិតរបស់លោកយាយច្បាស់ជាមានច្រើនមែនទែនហើយខ្ញុំចង់ទទួលបានបទពិសោធន៍ពីលោកយាយផងដែរ។

ខ៖អ៊ីចឹងបានខ្ញុំថាការដែលខ្ញុំនៅជាមួយម៉ែឪម៉ែឪកំសត់ណាស់កូនណាស់!!ប៉ុណ្ណឹង រកស៊ីចិញ្ចឹមកូនដើជញ្ជៀត ដើរកាប់អុសដើរគាស់គល់ ដើរកាប់ព្រៃឈើអញ្ចឹងដើរក្នុងព្រៃជ្រៅអីអញ្ចឹងទៅដើរជួបខ្លាខ្លាវាយំជួនខ្លាវាដេញ។

ក៖កាលពេលជំនាន់ហ្នឹងលោកយាយឮសូរសម្លេងខ្លា?

ខ៖ចា៎ឮអ៊ីចឹងមកយាយហ្នឹងគាត់ខំហៅឪណាស់ ឪអើយឪអើយស្មានតែឪគាត់នោះហ្ហ៎ មានអីខ្លាយំ។

ក៖ ចា៎ លោកយាយសំលេងខ្លាយំយ៉ាងម៉េច?

ខ៖វាយំ (គាត់ធ្វើសំលេងតែស្តាប់អត់យល់)។

ក៖ឮយ៉ាងម៉េចលោកយាយ?

ខ៖ខឹៗៗៗៗលោកម្ចាស់អើយតែនិយាយទៅថាពីកំសត់ណាស់ខ្ញុំ។

ក៖ហើយលោកយាយអត់ទាន់ស្គាល់សំលេងខ្លាទេ?ខ៖ចា៎!!ក៖ហើយប៉ារបស់លោកយាយបានប្រាប់?

ខ៖ចា៎គាត់ប្រាប់ពេលគាត់ចេញពីពីព្រៃមកណាស់!!ក៖ចា៎!!ក៖ខ្លាយំឲ្យកក្រីកចេញពីព្រៃមក ស្រែកហៅអត់ហ៊ានឆ្លើយទេណាស់ ហើយខ្ញុំខំតែដើរចូល។ជីវិតខ្ញុំកំសត់ណាស់។

ក៖ចា៎ លោកយាយឥឡូវគាត់មានអារម្មណ៍ថាជីវិតរបស់គាត់កំសត់ចឹងហើយគាត់កំពុងតែយំហើយប្រហែលជាតិចទៀតគាត់នឹងអាចនិយាយចេញមកវិញ ដោយសារលោកយាយមានតែម្នាក់ឯងមែនទេ អត់មានបងប្អូនមែនទេលោកយាយ?

ខ៖ចា៎នឿយណាស់។

ក៖ខ្ញុំដឹងថាជីវិតរបស់លោកយាយពិតជាកំសត់មែនទែនដោយសារគាត់អត់មានឪពុកម្ដាយហើយក៏អត់មានបងប្អូនទេហើយឪពុកម្ដាយរបស់គាត់ក៏អត់សូវផ្ដល់ក្តីស្រឡាញ់សម្រាប់លោកយាយដែរហើយបន្ទាប់មកប្ដីរបស់គាត់ដូចគ្នាមិនសូវមានអនុស្សាវរីយ៍ច្រើនសំរាប់ផ្តល់អោយលោកយាយហើយជីវិតលោកយាយកំសត់តាំងពីដើមតាំងពីក្មេងរហូតមកដល់អាយុប៉ុននេះគាត់អត់កូនចៅនៅក្បែរ»!!លោកយាយលោកយាយស្វាមីរបស់លោកយាយគិតថាគាត់ស្រលាញ់លោកយាយទេពេលគាត់រៀបការជាមួយលោកយាយ?

ខ៖អត់ទេកូនគាត់ដូចថាដោយឡែកហើយខ្ញុំនឹងកដោយឡែកមិនសូវជាស្និទ្ធស្នាលជាមួយគ្នាទៅណាស់កូន។

ក៖ចា៎អត់សូវស្និទ្ធស្នាល!!ខ៖ចា៎!!ក៖គាត់អត់សូវបានផ្ដល់ក្តីស្រលាញ់អោយលោកយាយទេ?

ខ៖កម្រណាស់កូនកម្រណាស់ដូចថាគាត់កម្រ អញ្ចេះគាត់បានបួសរៀនគាត់ចេះដឹងគាត់មិនសូវជាសេពគប់ជាមួយយើងទេ គាត់ច្រើនតែអាណិតស្រី ខ្លាចពិបាក គាត់មានធម៌មេត្តាណាស់!!!ហើយពីពេលបន្ទាប់ពីសឹករៀបការជាមួយនឹងលោកយាយហើយគាត់ប្រកបមុខរបរដូចជានេសាទ?ខ៖ចា៎!!!!ក៖គាត់ធ្វើស្រែទេលោកយាយ?

ខ៖គាត់អត់មានស្រែទេគាត់ធ្វើរកត្រីរកអីដូចថាទៅខេត្តកណ្តាលអ៊ីចឹងទៅគាត់ទៅកាច់ឈូកកាច់ផ្កាឈូកលក់គាត់កាច់ផ្លែអញ្ចឹងទៅណាស់ នៅតាមបឹងអញ្ចឹងណាស់កូនណាស់។

ក៖ចា៎ ហើយលោកយាយអត់មានកូនទាល់តែសោះ កូនចិញ្ចឹមក៏អត់មានដែរ?

ខ៖អត់មាន ខ្ញុំអត់ហ៊ានសុំកូនគេមកចិញ្ចឹមទេ ចិញ្ចឹមមិនរស់។

ក៖ចា៎ ដោយសារលោកយាយអត់មានកូនខ្លួនឯងហើយអត់យកកូនមកចិញ្ចឹមហើយដល់ពេលលោកយាយចាស់ទៅបានអ្នកណាមើលថែលោកយាយ?

ខ៖តាមតាមអញ្ចឹងទៅកូន តាមវាសនាចុះដាច់ខ្យល់ត្រឹមណា!!

ក៖លោកយាយគាត់កំពុងតែយំម្តងទៀតហើយ ។

ខ៖ថាអត់ដង្ហើមស្លាប់ចុះ ធ្វើយ៉ាងម៉េចកម្មរបស់យើង ទទួលផលតាមហ្នឹង ផុត។

ក៖ ប៉ុន្តែអ្នកដែលនៅជិតខាងលោកយាយសព្វថ្ងៃគាត់នៅតែជួយមើលថែលោកយាយ?

ខ៖ចា៎ជួយមើលហុចនេះហុចនោះអញ្ចឹងដែរគេដឹងថាយើងអត់ពេក ទៅមិនរួចណាស់។

ក៖ចា៎គាត់ឈ្មោះអីដែរលោកយាយអ្នកជិតខាងហ្នឹង?

ខ៖អ្នកជិតខាងហ្នឹងគាត់ឈ្មោះតាគីម!!ហើយនឹងកូនៗគាត់ហ្នឹងមានច្រើនដែរ 4​ 5 6 នាក់ដែរយប់យប់ទៅកូនកូនគាត់ហ្នឹងមកជួបជុំគ្នាក្នុងក៏បានទៅអង្គុយលេងជាមួយគាត់ខ្លះទៅកូនណាស់។

ក៖ចា៎ ហើយកូនគាត់ហ្នឹងជួយផ្ដល់អាហារអោយលោកយាយទៅ?

ខ៖ចា៎ហ្នឹងហើយចា៎។

ក៖ចា៎លោកយាយខ្ញុំសុំបកទៅបន្ទាប់ពីជំនាន់ប៉ុលពតណាស់គេបានលោកយាយបានត្រឡប់មកផ្ទះវិញឬក៏គេជម្លៀសលោកយាយទៅណាផ្សេងទៀត?

ខ៖ខ្ញុំ ខ្ញុំវិលក្រោយវិញខ្ញុំវិលក្រោយ គេយកទៅដែរប៉ុន្តែខ្ញុំសុំអង្វរគេទៅណាស់កូន ហើយគេឃើញខ្ញុំហ្នឹងដូចថាវាមិនសូវធ្វើអីខុសទៅលើគេអីគេចឹងទៅគេក៏មេត្តាយើងដែរ។

ក៖ចា៎ហើយបន្ទាប់ពីបែកពីប៉ុលពតមកមកលោកយាយធ្វើអ្វីដែរ?

ខ៖បែកពីប៉ុលពតការបែកប៉ុលពតហ្និងហើយបែកហ្នឹងហើយដែរខ្ញុំមកបានរស់នៅដើរសុំគេសុំកំប៉ុងសុំអីនេះ។

ក៖ចា៎អត់ទោសលោកយាយលោកយាយចាំឆ្នាំខែកំណើតលោកយាយទេ?

ខ៖អត់ទេកូនអត់ចាំទេ។

ក៖ឆ្នាំណាក៏លោកយាយអត់ចាំដែរ?ខ៖ចា៎!!ក៖ខែប៉ុន្មានក៏លោកយាយអត់ចាំទេថ្ងៃទីប៉ុន្មានក៏ចាំទេ?

ខ៖ចា៎អត់ ដូចថាឥឡូវហ្នឹងដូចថាដល់ថ្ងៃណាដល់ថ្ងៃ៨ខែដាច់ថ្ងៃពេញបោរសួរគេទៅគេប្រាប់ទៅថាថ្ងៃនេះថ្ងៃសីលត្រូវទៅវត្តអីណាស់កូនណាស់។

ក៖ប៉ុន្តែថ្ងៃខែឆ្នាំកំណើតខ្លួនឯង លោកយាយអត់ចាំទេ?

ខ៖ចា៎អត់ទេ។

ក៖ចុះលោកយាយនៅពេលដែលលោកយាយអត់ចាំខែឆ្នាំកំណើតខ្លួនឯងអញ្ចឹងតើលោកយាយអត់ដោយសារខ្ញុំដឹងថាចាស់ចាស់ជំនាន់មុនគាត់មានបទពិសោធន៍ច្រើនហើយគាត់មានអនុស្សាវរីយ៍ច្រើនហើយជាមួយលោកតាលោកយាយ!!

ខ៖ខ្លះគេមាន គេមានច្រើនមែនទែនមែន តែចំពោះខ្ញុំខ្ញុំត្រង់។

ក៖ចា៎លោកយាយ។

ខ៖ខ្ញុំអត់គិតគូរទេខាងអញ្ចឹងខាងដូចថាមីពួកម៉ាក់ដើរបនភ៊ឿនអីសប្បាយជាមួយស្រីៗអីក៏ខ្ញុំគ្មាន ចូលឆ្នាំក៏ដោយ ខែ ដូចថាខែចូលឆ្នាំ គេអ្នកដើរសប្បាយគេសប្បាសប្បាយណាស់កូនណាស់ តែចំពោះខ្ញុំគឺអត់តែម្តង!!ក៖ចា៎!!ខ៖ចា៎។

ក៖ចុះនៅពេលបច្ចុប្បន្ននេះនៅពេលដែលបុណ្យទានចូលឆ្នាំអីលោកយាយបានចូលរួមជាមួយពួកគេដែរ?

ខ៖ចា៎ជាមួយគេដែលធ្វើបុណ្យអីហ្នឹងកូនណាស់ ហើយក៏សន្សំលក់កំប៉ុងអីអេតចាយអីអញ្ចឹងទៅក៏បានចូលជាមួយគេខ្លះៗម៉ាទូចអីអ៊ីចឹងទៅកូនណាស់!!ចា៎ហ្និងបានបានចូលតាមអាចារ្យទៅណាស់កូន!!

ក៖ចា៎ !!ចា៎ដោយសារខ្ញុំដឹងថាលោកយាយអត់មានកូនអត់មានក្រុមគ្រួសារប៉ុន្តែលោកយាយមានអ្នកជិតខាងដែលចិត្តល្អដែលជួយលោកយាយរហូត!!!លោកយាយលោកយាយចាប់ផ្ដើមចេញមកនៅទីនេះដើម្បីសុំសុំទានសុំទានពួកគាត់ប្រហែលជាម៉ោងប៉ុន្មានលោកយាយនិយាយ?

ខ៖ម៉ោងមួយម៉ោងពីរឡានចេញអីហ្នឹងណាស់កូនដូចថាឡានឡានមកពីភ្នំពេញអ៊ីចឹងទៅគេចុះគ្រែអ៊ីចឹងទៅណាស់ ហើយដល់ឡានចេញទៅវិញក្នុងម៉ោងមួយម៉ោងពីរឡានចេញទៅវិញហើយអញ្ចឹងខ្ញុំសុំគេទៅបានទៅខ្លះមិនបានចឹងទៅណាស់ចា៎អាហ្នឹងអ៊ីចឹង។

ក៖ដែលគេថាឲ្យលោកយាយទេពេលលោកយាយទៅសុំ?

ខ៖អត់មានតែគេមេត្តាថាគាត់ចាស់ហើយមិនដឹងទៅរកអី។

ក៖ចា៎ហើយលោកយាយត្រឡប់ទៅផ្ទះវិញម៉ោងប៉ុន្មានបន្ទាប់ពីលោកយាយសុំពួកគាត់ហើយ?

ខ៖ម៉ោងប្រាំ ហើយបើថ្ងៃក្តៅយាយដើរអត់រួចអត់ទៅ !!ហើយដល់ពេលដូចថាមានអាត្រជាក់អញ្ចឹងយាយអត់ទីរួចចេះតែដើរទៅអញ្ចឹងទៅណាស់!!ក៖ចា៎!!ខ៖ថ្ងៃអាទិត្យថ្ងៃអីហើយដល់តែភ្លៀងគ្រាន់តែមេឃងងឹត ដើររកកន្លែងជ្រកហើយកូន។

ក៖ចា៎លោកយាយដើរពីផ្ទះមកទីនេះ?ពីផ្ទះមកដល់ពេលនេះ?

ខ៖ខ្ញុំ ពីភូមិខ្ញុំមកពីនោះមកខ្ញុំសុំប្រធានភូមិស្នាក់នៅកូនណាស់ ហើយប្រធានភូមិខ្លះគាត់ឲ្យស្នាក់ក្បែរក្បែរផ្ទះអ្នកដែលចិត្តល្អជាមួយខ្ញុំហ្នឹង!!ក៖ចា៎!!ខ៖ចា៎!!

ក៖លោកយាយអត់មានផ្ទះខ្លួនឯងទេ?

ខ៖ចា៎អត់ទេ។

ក៖ប៉ុន្តែលោកយាយនៅទីនេះតាំងពីក្មេងមកលោកយាយអត់មានផ្ទះខ្លួនឯងផ្ទាល់ខ្លួន?

ខ៖ចា៎ាចា៎អត់តែម្តង អត់តែម្តង!!នៅពីក្មេងមកតែអត់។

ក៖ពេលលោកយាយរៀបអាពាហ៍ពិពាហ៍ក៏អត់មានផ្ទះខ្លួនឯងដែរ ?

ខ៖ចា៎ចា៎អត់ទេ។

ក៖ចុះលោកយាយនៅឯណាវិញពេលរៀបអាពាហ៍ពិពាហ៍ហើយ?

ខ៖រៀបការហើយ?ក៖ចា៎!!ខ៖រៀបហើយចេះតែដើរនៅអញ្ចឹងទៅនេះបន្តិចបន្តួចបន្តិចបន្តួចអញ្ចឹងទៅ តាមជនបទតាមអីអ៊ីចឹងទៅណាស់កូនណាស់ ដើរទៅនៅតែម្ដង ដូចថាខែច្រូតយើងដើរស៊ីឈ្នួលច្រូតគេទៅណាស់កូន ហើយដល់តែពេលច្រូតហើយគាត់ថាខាងនេសាទត្រីគាត់ទៅនេសាទត្រីវាស់ល្ងាច!!ក៖ចា៎!!ខ៖ចា៎ចា៎ ចឹងអាហ្នឹងចឹងខ្ញុំចេះតែនៅឃើញគេធ្វើស្ទូងស្រូវប្រាំងស្រូវអីហ្នឹងចេះតែស្ទូងនិងគេទៅ ស៊ីឈ្នួលគេទៅណាកូន!!ចា៎ហ្នឹងអញ្ចឹង!!

ក៖ពេលហ្នឹងលោកយាយនិងលោកតានៅផ្ទះជាមួយនឹងអ្នកដទៃឬក៏ជាមួយបងប្អូនជីដូនមួយ?

ខ៖នៅផ្ទះគាត់ផ្ទះគាត់ម៉ែគាត់ឪគាត់ក៏ប៉ុន្តែម៉ែឪគាត់ក្ររហេមរហាមឆ្នាំងបាយនៅវៀចអត់ឆ្នាំងបាយទៅណាកូន។

ក៖ចា៎ចឹងបានន័យថាលោកយាយនៅជាមួយឪពុកម្ដាយក្មេកពេលរៀបការហើយ?ខ៖ចា៎!!ក៖អញ្ចឹងឪពុកម្ដាយក្មេកគាត់មានឈ្មោះអ្វីដែរលោកយាយចាំទេ?

ខ៖អត់ចាំទេគាត់ស្លាប់យូរដែរហើយកូន។

ក៖គាត់ស្លាប់មុនប៉ុលពត?ខ៖ចា៎!!ក៖ឬក៏ស្លាប់មុនប៉ុលពត?

ខ៖គាត់ស្លាប់មុន គាត់ស្លាប់មុនទាំងអស់។

ក៖អញ្ចឹងលោកយាយមានបទពិសោធន៍អ្វីនៅជាមួយនឹងឪពុកម្តាយក្មេកទេ?ខ៖ចា៎!!ក៖មាន!!

ខ៖នៅតែដល់នៅតែយើងហូបចុកអីបន្តិចបន្តួចដោយខ្លួនណាស់កូនណាស់!!ក៖ចា៎!!ខ៖ព្រោះគាត់ចាស់ចាស់ដែរហើយគាត់ម៉េចនឹងបានរកអោយយើងហូបបានណាស់កូន!!អញ្ចឹងយើងហូបដោយឡែក!!ម៉ាហូបម៉ាហូបហ្នឹង អត់បានសល់ទុកដាក់ព្រះម្ចាស់អើយ។

ក៖អញ្ចឹងលោកយាយដោយសារជីវិតលោកយាយពិតជាកំសត់មែនទែនហើយលោកយាយក៏អត់មានកូនហើយបងប្អូនក៏លោកយាយអត់មានហើយផ្ទះខ្លួនឯងក៏លោកយាយក៏អត់ដែរ ហើយរាល់ថ្ងៃលោកយាយដើរសុំទានដើម្បីចិញ្ចឹមជីវិតរបស់លោកយាយមែនទេលោកយាយ?ខ៖ចា៎!!ក៖ចឹងលោកយាយញ៉ុមចង់សួរលោកយាយថាអញ្ចេកតើលោកយាយចង់មានអ្វីផ្តែផ្តាំទៅក្មេងជំនាន់ក្រោយឬក៏ ឲ្យជាបទពិសោធន៍មួយថា មួយជីវិតកុំឲ្យពួកគាត់ធ្វើអ្វីដែលខុសអីអញ្ចឹងណាស់ តើលោកយាយមានអ្វីដែលជាផ្ដាំពួកគាត់ណែនាំពួកគាត់ថាក្មេងក្មេងសម័យហ្នឹងកុំឲ្យធ្វើអ្វីដែលខុសឆ្គងអីអញ្ចឹងទេលោកយាយមានទេ?

ខ៖ខ្ញុំមិនហ៊ានទេកូនខ្ញុំមិនហ៊ានទូន្មានគេចឹងទេព្រោះគេគេសុទ្ធតែមានម៉ែឪគេកូនណាស់!!ក៖ចា៎!!ខ៖ហើយយើងចាស់ហើយទៅទូន្មានអ៊ីចឹងគេបកអោយយើងណាស់!!

ក៖ចា៎!!អត់ទេលក្ខណៈថាយើងចង់ប្រាប់ក្មេងក្មេងឥឡូវចឹងលោកយាយអាចនិយាយដើម្បីអោយប្រាប់ពួកគាត់ថាកុំឲ្យពួកគាត់ សុំអោយគាត់ធ្វើជាក្មេងល្អហើយស្តាប់បង្គាប់ហើយធ្វើយ៉ាងម៉េចអោយជីវិតរបស់ពួកគាត់ល្អប្រសើរ ខំប្រឹងរកស៊ីអោយខ្លួនឯងហ្នឹងកុំអោយ ពិបាកដូចលោកយាយចឹងណាស់ លោកយាយអាចមានអី្វចែកចាយប្រាប់ពួកគាត់ទេ?

ខ៖មានមានខ្លះៗដែរប៉ុន្តែខ្លាចគេអត់ស្តាប់យើងទេកូន!!

ក៖អត់ទេឥឡូវហ្នឹងញ៉ុមចង់អោយលោកយាយនិយាយផ្តែផ្តាំ ចា៎និយាយផ្តែផ្តាំពួកគាត់អ៊ីចឹងទៅណាស់!!

ខ៖ចង់ផ្តែផ្តាំថាកូនអើយកូនខំរកទាន់ខ្លួននៅក្មេង!!ក៖ចា៎!!ខ៖ខំប្រឹងទៅដោយកម្លាំងខ្លួនឯងទៅណា!!បើយើងនៅរករឹងប៉ឹងចាស់ទៅចាស់ទៅយើងអាចទុកលុយហ្នឹងចាយណាស់កូន!!ហើយដល់តែយើងមិនគិតរកហូបចុក ជ្រុលជ្រោះទៅបានតែវ៉ៃគ្នាបានតែវាអាលាតែកូនឯងវាផឹកស៊ីទៅជាស្លាប់ខ្លួនហូបចុកខ្លាំង ចេះដាស់តឿនក្មេងណាដែរទំនងគេស្តាប់យើងណាស់កូន។

ក៖ចា៎លោកយាយ។

ខ៖អាហ្នឹងចេះតែនិយាយអញ្ចឹងទៅ!!តែគ្រាន់តែនិយាយហ្នឹងគេមិនមែនយកចិត្តទុកដាក់ជាមួយយើងទេកូន។

ក៖ចា៎លោកយាយ ចា៎ចា៎ចា៎ចឹងខ្ញុំអរគុណលោកយាយដែលបានផ្ដល់ឱកាសដើម្បីឲ្យខ្ញុំសម្ភាសន៍លោកយាយដែលទាក់ទងអំពីជីវិតរបស់លោកយាយអញ្ចឹងណាស់!ហើយខ្ញុំពិតជាមានអំណរគុណខ្លាំងមែនទែនចំពោះបទពិសោធន៍របស់លោកយាយទោះបីជាលោកយាយពីក្មេងមកលោកយាយពិបាកវេនាយ៉ាងណាក៏ដោយក៏ប៉ុន្តែលោកយាយនៅតែតស៊ូដើម្បីចិញ្ចឹមជីវិតខ្លួនឯងអញ្ចឹងណាស់លោកយាយ!!ចា៎ហើយខ្ញុំក៏អរគុណលោកយាយដើម្បីអនុញ្ញាតខ្ញុំអាចស្ដាប់ពីជីវិតរបស់លោកយាយហើយលោកយាយបានព្រមឲ្យខ្ញុំអនុញ្ញាតអោយខ្ញុំថតសំឡេងរបស់លោកយាយហើយដាក់ទៅក្នុងវែបសាយសាលារៀនសាកលវិទ្យាល័យរបស់ byu ហើយខ្ញុំពិតជាមានអំណរគុណខ្លាំងមែនទែនលោកយាយហើយខ្ញុំដឹងថាខ្ញុំនឹងដាក់ឈ្មោះលោកយាយចូលក្នុងវេបសាយនៅសាកលវិទ្យាល័យ byu នៅក្នុងវេបសាយឈ្មោះwww.cambodiaoralhistory.byu.edu ណាស់លោកយាយដែលលោកយាយបានអនុញ្ញាតអោយខ្ញុំសម្ភាសន៍លោកយាយណាស់!!ចា៎អរគុណច្រើនលោកយាយជំរាបលា។